Hedoi Etxarte

Hedoi Etxarte Moreno (Iruñea, Nafarroa Garaia, 1986ko apirilaren 28a - ) euskal idazlea eta biolin-jotzailea da. Aitor Etxarte pedagogoaren semea da.
Biolinean lizentziaduna da Nafarroako Goi Mailako Musika Kontserbatorioan eta Itzulpengintza eta Interpretazioan Euskal Herriko Unibertsitatean. Iruñeko Katakrak liburu dendako kidea da eta hainbat hedabidetako kolaboratzailea, Berria egunkarian Larrepetit atalean idazten du artikulua larunbatetan.
    
Bi poema liburu plazaratu zituen Susa argitaletxearekin, 2008an Suzko lilia eta 2012an Sinplistak. Bestalde, Alain M. Urrutiarekin Ihes ederra nobela grafikoa egin zuen Alberdania argitaletxearen eskutik. Lanok katalanez (La bella fugida, Hedoi Etxarteren itzulpena eta Alain M. Urrutiaren muntaketa, Alberdania) eta espainolez (La bella huida, Carme Oliverasen itzulpena eta Alain M. Urrutiaren muntaketa, Alberdania) ere argitaratu ziren.
2014an Wagner auziaz saiakera filosofikoa argitaratu zuen Richard Wagner musikagileari buruz; Robert Wangermee, Catherine Clement, Slavoj Zizek eta Alain Badiou pentsalariek idatzitako testuak euskaratu eta berak idatzitako Iraultza artistiko-politiko baten kasua hitzaurrearekin.

Lanak

Poesia 
 Suzko lilia (2008, Susa)
 Sinplistak (2012, Susa)
Sortaldekoak (2021, Susa)

Nobela grafikoa 
 Ihes ederra (2009, Alberdania, Alain M. Urrutiaren irudiekin)

Itzulpena 
 Gaston Lagaffe 10. albuma (2007, André Franquinena Yoran Embanner)

Saiakera 
 Wagner auziaz : Wangermée, Clément, Zizek, Badiou (2014, Jakin)

Biolina 
 Fermin Muguruzaren Mirant al cel (2008, [Talka) soinu-banda.
 Fermin Muguruzaren Asthmatic Lion Sound Systema albumeko Balazalak abestian (2008, [Talka).
 Fermin Muguruzaren Remix + beste harribitxi batzuk albumeko Gelditu AHT! abestian (2009, [Talka). AHT Gelditu! Elkarlanarentzako kantua.
 Dilistaken Negu Hurbila abestia Mikel Laboaren Txinaurriak omenaldi diskoan (2010, [Bidehuts).

Erreferentziak

Kanpo estekak 
  Hedoi Etxarte literaturaren zubitegian

Iruñeko idazleak
Euskal idazleak